Formanden for Rådet udpeger den person, som på Den Europæiske Unions vegne er beføjet til at give meddelelse med henblik på at udtrykke Den Europæiske Unions samtykke i at blive bundet af aftalen.

(1)I artikel 19 i aftalen om Det Europæiske Økonomiske Samarbejdsområde giver de kontraherende parter tilsagn om at fortsætte deres bestræbelser for at opnå en gradvis liberalisering af deres indbyrdes handel med landbrugsprodukter.

I april 2012 bemyndigede Rådet Kommissionen til at indlede en ny runde forhandlinger med Island for at opnå yderligere handelspræferencer for handel med landbrugsprodukter efter artikel 19 i EØS-aftalen.

Med den bilaterale handelsaftale om landbrugsprodukter mellem EU og Island i 2007 blev den toldfrie adgang for islandske landbrugsprodukter til EU-markedet øget til 51,9 % af handelen, ligesom den toldfrie adgang for EU's landbrugsprodukter til det islandske marked blev øget til 66,4 % af handelen. Disse tal viser, at der var rige muligheder for yderligere handelsindrømmelser. Derfor tager den seneste forhandlingsrunde sigte på at:

Den hidtidige aftale havde form af en brevveksling om liberalisering af handelen med landbrugsprodukter mellem Island og Den Europæiske Union på grundlag af EØS-aftalens artikel 19. Den hidtidige aftale trådte i kraft den 1. januar 2007. Den indeholdt bestemmelser om gensidige toldkontingenter og toldnedsættelser. Den omfattede også et tilsagn fra parterne om efter to år at genoptage de bilaterale forhandlinger efter EØS-aftalens artikel 19.

Forhandlingerne blev ført fra 4. juli 2012 til 17. september 2015. Denne aftale blev paraferet af parterne den 17. september 2015 og indeholder bestemmelser om yderligere handelspræferencer for handelen med landbrugsprodukter, herunder yderligere fuldt liberaliserede toldpositioner. Som følge heraf vil næsten 90 % af EU's landbrugsprodukter kunne importeres toldfrit til Island. For mere følsomme produkter som kød, mejeriprodukter, frugt, grøntsager og prydplanter er der opnået enighed om yderligere toldkontingenter eller toldnedsættelser.

EU og Island har undertegnet aftalen om Det Europæiske Økonomiske Samarbejdsområde (EØS-aftalen), som indeholder bestemmelser om fri bevægelighed for varer, med undtagelse af landbrugs- og fiskeriprodukter. For så vidt angår landbrug, fastsættes det i EØS-aftalens artikel 19, at parterne hvert andet år foretager en undersøgelse af vilkårene for samhandelen med landbrugsprodukter og på et gensidigt grundlag til begges fordel tager stilling til yderligere begrænsninger af alle former for handelshindringer i landbrugssektoren.

EUROPA-KOMMISSIONEN Bruxelles, den 9.9.2016 COM(2016) 563 final BILAG til Forslag til



RÅDETS AFGØRELSE om indgåelsen af en aftale i form af en brevveksling mellem Den Europæiske Union og Island om yderligere handelspræferencer for landbrugsprodukter



Aftale i form af en brevveksling mellem Den Europæiske Union og Island om yderligere handelspræferencer for landbrugsprodukter A. Brev fra Den Europæiske Union Jeg har den ære at henvise til de bilaterale forhandlinger om handel med landbrugsprodukter mellem Den Europæiske Union og Island (parterne), der blev afsluttet den 17. september 2015. Der blev indledt en ny runde forhandlinger om handel med landbrugsprodukter mellem Europa-Kommissionen og Island på grundlag af artikel 19 i aftalen om Det Europæiske Økonomiske Samarbejdsområde (EØS-aftalen) for at fremme en gradvis liberalisering af handelen med landbrugsprodukter mellem parterne på et præferencemæssigt og gensidigt grundlag til begges fordel. Forhandlingerne blev ført på et ordnet grundlag med behørigt hensyn til udviklingen i parternes respektive landbrugspolitik, herunder udviklingen i den bilaterale samhandel, og handelsbetingelserne i forhold til andre handelspartnere. Jeg bekræfter hermed, at forhandlingerne førte til følgende resultater: (1)Island forpligter sig til at indrømme produkter med oprindelse i Den Europæiske Union, der er anført i bilag I, toldfri adgang. (2)Island forpligter sig til at fastsætte toldfrie kontingenter for produkter med oprindelse i Den Europæiske Union, som specificeret og anført i bilag II. (3)Island forpligter sig til at nedsætte importolden for produkter med oprindelse i Den Europæiske Union, der er anført i bilag III. (4)Den Europæiske Union forpligter sig til at indrømme produkter med oprindelse i Island, der er anført i bilag IV, toldfri adgang. (5)Den Europæiske Union forpligter sig til at fastsætte toldfrie kontingenter for produkter med oprindelse i Island, som specificeret og anført i bilag V. (6)Toldkoderne i bilag I til V er de toldkoder, der gælder for parterne den 1. januar 2015. (7)Disse bilaterale indrømmelser erstatter og konsoliderer alle eksisterende bilaterale indrømmelser for landbrugsprodukter, der for indeværende er i kraft i medfør af artikel 19 i aftalen om Det Europæiske Økonomiske Samarbejdsområde. (8)Protokol nr. 3 til overenskomsten mellem Det Europæiske Økonomiske Fællesskab og Island, som ændret ved afgørelse nr. 2/2005 truffet af Den Blandede Komité EF-Island om definition af begrebet "produkter med oprindelsesstatus" og om metoderne for administrativt samarbejde, gælder mutatis mutandis for de produkter, der er nævnt i bilag I til V. (9)Parterne er enige om at sikre, at de fordele, de indrømmer hinanden, ikke bringes i fare som følge af andre importrestriktioner. (10)Parterne er enige om at sikre, at toldkontingenterne forvaltes på en sådan måde, at importen kan foregå regelmæssigt, og at de aftalte importmængder rent faktisk kan importeres. (11)Parterne er enige om at fremme handel med miljøvenlige produkter og produkter med geografiske betegnelser. For at øge beskyttelsen af geografiske betegnelser på begge parters territorier blev der sideløbende med forhandlingerne om denne aftale ført forhandlinger om en aftale om geografiske betegnelser. (12)Parterne er enige om regelmæssigt at udveksle oplysninger om handlede produkter, forvaltning af toldkontingenterne, prisnoteringer og enhver anden nyttig oplysning om de respektive hjemmemarkeder og om gennemførelsen af denne aftale. (13)På anmodning af en af parterne holdes der konsultationer om ethvert spørgsmål vedrørende gennemførelsen af denne aftale. Hvis der opstår vanskeligheder i forbindelse med gennemførelsen af denne aftale, vil sådanne konsultationer blive holdt så hurtigt som muligt med henblik på vedtagelse af passende korrigerende foranstaltninger.

(14)De første konsultationer om denne aftale vil blive holdt, inden gennemførelsesordningerne iværksættes. Dette vil lette den gnidningsløse gennemførelse af denne aftale. (15)Aftalen træder i kraft den første dag i den syvende måned efter den dato, på hvilken parterne har givet hinanden meddelelse om afslutningen af deres respektive nødvendige godkendelsesprocedurer. Hvis denne dato ligger før datoen for ikrafttrædelsen af aftalen mellem Den Europæiske Union og Island om beskyttelse af geografiske betegnelser for landbrugsprodukter og fødevarer, som blev udfærdiget i Bruxelles den ... dag i ... i år ...., træder denne aftale først i kraft på samme dato som den sidstnævnte. I de tilfælde, hvor det er nødvendigt, vil toldkontingenterne blive åbnet pro rata. (16)Parterne er enige om igen at føre bilaterale forhandlinger efter artikel 19 i aftalen om Det Europæiske Økonomiske Samarbejdsområde om to år under særlig hensyntagen til resultaterne af WTO's landbrugsforhandlinger. Jeg har den ære at bekræfte, at Den Europæiske Union er indforstået med indholdet af dette brev. Jeg ville være Dem taknemmelig, hvis De kunne bekræfte, at Islands regering er indforstået med indholdet af dette brev. Modtag forsikringen om min mest udmærkede højagtelse. Udfærdiget i Bruxelles, På vegne af Den Europæiske Union B. Brev fra Island Jeg skal hermed anerkende modtagelsen af Deres brev af dags dato med følgende ordlyd: "Jeg har den ære at henvise til de bilaterale forhandlinger om handel med landbrugsprodukter mellem Den Europæiske Union og Island (parterne), der blev afsluttet den 17. september 2015. Der blev indledt en ny runde forhandlinger om handel med landbrugsprodukter mellem Europa-Kommissionen og Island på grundlag af artikel 19 i aftalen om Det Europæiske Økonomiske Samarbejdsområde (EØS-aftalen) for at fremme en gradvis liberalisering af handelen med landbrugsprodukter mellem parterne på et præferencemæssigt og gensidigt grundlag til begges fordel. Forhandlingerne blev ført på et ordnet grundlag med behørigt hensyn til udviklingen i parternes respektive landbrugspolitik, herunder udviklingen i den bilaterale samhandel, og handelsbetingelserne i forhold til andre handelspartnere. Jeg bekræfter hermed, at forhandlingerne førte til følgende resultater: (1)Island forpligter sig til at indrømme produkter med oprindelse i Den Europæiske Union, der er anført i bilag I, toldfri adgang. (2)Island forpligter sig til at fastsætte toldfrie kontingenter for produkter med oprindelse i Den Europæiske Union, som specificeret og anført i bilag II. (3)Island forpligter sig til at nedsætte importolden for produkter med oprindelse i Den Europæiske Union, der er anført i bilag III. (4)Den Europæiske Union forpligter sig til at indrømme produkter med oprindelse i Island, der er anført i bilag IV, toldfri adgang. (5)Den Europæiske Union forpligter sig til at fastsætte toldfrie kontingenter for produkter med oprindelse i Island, som specificeret og anført i bilag V. (6)Toldkoderne i bilag I til V er de toldkoder, der gælder for parterne den 1. januar 2015.

(7)Disse bilaterale indrømmelser erstatter og konsoliderer alle eksisterende bilaterale indrømmelser for landbrugsprodukter, der for indeværende er i kraft i medfør af artikel 19 i aftalen om Det Europæiske Økonomiske Samarbejdsområde. (8)Protokol nr. 3 til overenskomsten mellem Det Europæiske Økonomiske Fællesskab og Island, som ændret ved afgørelse nr. 2/2005 truffet af Den Blandede Komité EF-Island om definition af begrebet "produkter med oprindelsesstatus" og om metoderne for administrativt samarbejde, gælder mutatis mutandis for de produkter, der er nævnt i bilag I til V. (9)Parterne er enige om at sikre, at de fordele, de indrømmer hinanden, ikke bringes i fare som følge af andre importrestriktioner. (10)Parterne er enige om at sikre, at toldkontingenterne forvaltes på en sådan måde, at importen kan foregå regelmæssigt, og at de aftalte importmængder rent faktisk kan importeres. (11)Parterne er enige om at fremme handel med miljøvenlige produkter og produkter med geografiske betegnelser. For at øge beskyttelsen af geografiske betegnelser på begge parters territorier blev der sideløbende med forhandlingerne om denne aftale ført forhandlinger om en aftale om geografiske betegnelser. (12)Parterne er enige om regelmæssigt at udveksle oplysninger om handlede produkter, forvaltning af toldkontingenterne, prisnoteringer og enhver anden nyttig oplysning om de respektive hjemmemarkeder og om gennemførelsen af denne aftale. (13)På anmodning af en af parterne holdes der konsultationer om ethvert spørgsmål vedrørende gennemførelsen af denne aftale. Hvis der opstår vanskeligheder i forbindelse med gennemførelsen af denne aftale, vil sådanne konsultationer blive holdt så hurtigt som muligt med henblik på vedtagelse af passende korrigerende foranstaltninger. (14)De første konsultationer om denne aftale vil blive holdt, inden gennemførelsesordningerne iværksættes. Dette vil lette den gnidningsløse gennemførelse af denne aftale. (15)Aftalen træder i kraft den første dag i den syvende måned efter den dato, på hvilken parterne har givet hinanden meddelelse om afslutningen af deres respektive nødvendige godkendelsesprocedurer. Hvis denne dato ligger før datoen for ikrafttrædelsen af aftalen mellem Den Europæiske Union og Island om beskyttelse af geografiske betegnelser for landbrugsprodukter og fødevarer, som blev udfærdiget i Bruxelles den ... dag i ... i år ...., træder denne aftale først i kraft på samme dato som den sidstnævnte. I de tilfælde, hvor det er nødvendigt, vil toldkontingenterne blive åbnet pro rata. (16)Parterne er enige om igen at føre bilaterale forhandlinger efter artikel 19 i aftalen om Det Europæiske Økonomiske Samarbejdsområde om to år under særlig hensyntagen til resultaterne af WTO's landbrugsforhandlinger." Jeg kan hermed bekræfte, at Islands regering er indforstået med indholdet af Deres brev. Modtag forsikringen om min mest udmærkede højagtelse. Udfærdiget i Reykjavik, På vegne af Islands regering